สวัสดีค่ะ โดนเเมงป่องต่อยตั้งเเต่ตี2บริเวณใต้ตาตุ่มเท้า มีอาการปวดตั้งเเต่ตี2จนถึง ณ เวลานี้เรยค่ะ(11:30) ปวดบริเวณเเมงป่องต่อย เเล้วมีอาการจี๊ดๆรอบๆบริเวณที่โดนต่อย เจ็บมากวางเท้านิ่งๆไม่ได้เรยจะรู้สึกจี๊ดๆทันที ลองประคบเย็นตามข้อปฏิบัติเบื้องต้นเเล้วค่ะปวดมากกว่าเดิมอีก อาการเเบบนี้เป็นอันตรายมากไหมคะ ต้องไปพบเเพทย์โดยด่วนไหมคะ
สวัสดีค่ะ แมงป่องจัดว่าเป็นแมงมีพิษชนิดหนึ่ง การถูกแมงป่อยกัดอาจทำให้เกิดการอักเสบ เฉพาะที่ ทำให้เกิดการติดเชื้อของเนื้อเยื่อรอบๆที่โดนกัดได้ อาการเช่นอาการปวด บวม แดง แสบร้อน กล้ามเนื้อกระตุก หรือชา มีไข้ต่ำๆร่วมด้วยได้พิษของแมงป่องนั้นมีได้หลายระดับตั้งแต่รุนแรงน้อยไปจนถึงมาก โดยแมลงป่องชนิดที่พิษมากและถึงแก่ชีวิตได้ แต่เป็นชนิดที่แทบจะไม่พบในเมืองไทยแต่อย่างไรก็ตาม อาจจะมีปฏิกิริยาต่อร่างกายที่ตอบสนองต่อการถูกกัดเช่นการอักเสบรอบๆบริเวณที่ถูกกัดได้ ทำให้ปวดจี๊ดๆดังที่กล่าวมาเบื้องต้นอาจจะประคบเย็น ยกขาสูงกรณีขาบวมมาก กินยาแก้ปวดเพื่อบรรเทาอาการได้ แต่หากอาการไม่ดีขึ้น ไม่สบายใจ หรือปวดมากจนทำให้ทำอะไรไม่ได้ มีผื่นขึ้นตามตัว หายใจหอบเหนื่อย อาจบ่งบอกถึงการแพ้ต่อพิษของแมงป่องอย่างรุนแรง ควรรีบไปพบแพทย์เพื่อตรวจเพิ่มเติม